Παρένθεση (ταινία)

Η Παρένθεση είναι μια ελληνική αισθηματική ταινία του 1968, σε παραγωγή και σκηνοθεσία Τάκη Κανελλόπουλου. Τη διασκευή του σεναρίου έκανε ο Γιώργος Κιτσόπουλος, ενώ πηγή του σεναρίου ήταν το θεατρικό έργο του Νόελ Κάουαρντ "Ασάλευτη ζωή". Πρωταγωνιστούν ο Άγγελος Αντωνόπουλος και η Αλεξάνδρα Λαδικού.

Πλοκή 

Μια γυναίκα (Αλεξάνδρα Λαδικού) θυμάται τη στιγμή που σημάδεψε την ζωή της πριν από λίγα χρόνια: Το τρένο με το οποίο ταξίδευε είχε καθυστέρηση έξι ώρες. Ένας συνεπιβάτης της (Άγγελος Αντωνόπουλος), που έμενε στη Θεσσαλονίκη, την πόλη που σταμάτησαν, της πρότεινε να περάσουν μαζί αυτές τις ώρες. Στον σύντομο αυτόν χρόνο, έζησαν ένα δυνατό έρωτα, γνωρίζοντας ότι θα διαρκέσει τόσο λίγο.

Διακρίσεις 
Στην Παρένθεση οι διάλογοι είναι ανύπαρκτοι, ενώ όλες οι πληροφορίες λαμβάνονται μέσα από τις αναμνήσεις της γυναίκας.  Φαίνονται πλάνα από την Αρετσού, τη νέα παραλία και άλλα τοπία της Θεσσαλονίκης. 

Η ταινία απέσπασε 4 βραβεία στο Φεστιβάλ Κινηματογράφου Θεσσαλονίκης 1968 (καλύτερης καλλιτεχνικής ταινίας, φωτογραφίας, κριτικών σκηνοθεσίας και κριτικών μουσικής).

Παραπομπές

Εξωτερικοί σύνδεσμοι 
 Παρένθεση  στο Cine.gr

Ελληνικές ταινίες
Ταινίες του 1968
Ελληνόφωνες ταινίες
Ελληνικές αισθηματικές ταινίες
Ελληνικές δραματικές ταινίες
Ταινίες σε σκηνοθεσία Τάκη Κανελλόπουλου
Ταινίες βασισμένες σε θεατρικά έργα
Ταινίες με μουσική σύνθεση Νίκου Μαμαγκάκη
Ταινίες γυρισμένες στην Ελλάδα
Βραβείο Καλύτερης Ταινίας στο Φεστιβάλ Κινηματογράφου Θεσσαλονίκης
Ελληνικές ασπρόμαυρες ταινίες
Ελληνικές ψυχολογικές ταινίες